ইংরেজি মাধ্যম স্কুলগুলোকে নিবন্ধনের আওতায় আনতে গত অক্টোবরে তিন মাসের সময় বেঁধে দিয়েছিল সরকার। ডিসেম্বরে আলটিমেটাম শেষ হলেও খোদ রাজধানীর দেড় হাজার প্রতিষ্ঠানের মধ্যে মাত্র ৬টি নিবন্ধনের জন্য আবেদন করেছে। ঢাকা বোর্ডের কর্মকর্তারা বলছেন, ইংরেজি মাধ্যম স্কুলগুলো নিবন্ধনের ফরমে ২০টি বিষয় জানতে চাওয়া হয়। প্রতিষ্ঠান কার মাধ্যমে চলে, শিক্ষক-শিক্ষার্থীর অনুপাত, শ্রেণিসংখ্যা, স্থায়ী ভবন নাকি ভাড়া ভবন, স্কুলের ধরন, বিদ্যালয়ের গঠনতন্ত্র, উদ্যোক্তা বা প্রতিষ্ঠাতার নাম, প্রতিমাসে বা বছরে শ্রেণিভেদে আদায়কৃত টিউশন ফি, ভর্তি ফি, খেলাধুলা ফি, গ্রন্থাগার ফি, টিফিন ফি, মুদ্রন ফি এবং অন্যান্য ফি কত, ভূমি এবং ভবনসহ বর্তমান যাবতীয় সম্পদের বিবরণ, শ্রেণিভেদে পাঠ্যপুস্তক হিসেবে নির্ধারিত সকল পুস্তকের বিবরণ, সংরক্ষিত ও সাধারণ তহবিলে জমাকৃত অর্থের বিস্তারিত বিবরণ (ব্যাংক হিসাব নম্বরসহ), প্রদত্ত সাময়িক নিবন্ধন ফি জমার বিবরণ, টয়লেট, সুপেয় পানির ব্যবস্থার বিষয়ে বিস্তারিত ফরম পূরণ করে নিবন্ধনের জন্য আবেদন করতে হবে।